«Урал» колхозының барлыҡҡа килеү тарихы Иҫке- Исай ауылында тыуып үҫкән, тарихты өйрәнгән Әхмәтйәнов Хәбир Ғәлиулла улының һөйләгәндәреннән алынған

«Урал колхозы тарихы.

1917 йылда революция булды. Революцияның йоғонтоһо иң алыҫ,ҡаранғы мөйөштәргә лә килеп етте. Иҫке-Күл, Иҫке-Исай, Ишморат ауылдарында революция идеяларын аңлаусы һәм яҡлаусы тәүге коммунистар барлыҡҡа килде.

Улар-Ғәйнән Хәйри, Шәмсетдин Типиев, Кәшфулла Зәйнуллин, Фәйзулла Кәримов һәм Хәйҙәр Йосоповтар.Улар аҙ ине,ләкин революцияның нимә икәнлеген, уның азатлыҡ, тиң хоҡуҡлыҡ һәм туғанлыҡ килтерәсәгенә ышандырырға тырыштылар. Әммә ислам дине тарафыннан ярты быуат ҡараңғы хәйерселектә йәшәүсе кешеләрҙе быға ышандырыуы еңел булмай.

Революцион хәрәкәттең реаллеген танырға теләмәүсе байҙар ҙа быға һәр яҡлап ҡамасауларға маташты. Ишморат ауылында йәшәүсе халыҡ менән агитацион әңгәмә үткәргәндән һуң Шәмсетдин Типиев Ғариф бай һәм уның ярҙамсылары тарафынан йыртҡыстарса туҡмала, хатта улар араһында Шәмсетдиндең иптәштәре лә була.

Был иһә,кешеләрҙең яңы тормошҡа ҙур ауырлыҡтар менән боролош яһауы хаҡында тағы ла бер тапҡыр асыҡ һөйләй. Әммә үҙгәрештәр яһарға кәрәк ине. Яңылыҡ бөтә иҫкелекте ҡырып ташланы.

Кешеләр үҙ көстәренә, һайланған юлдарының ғәҙеллегенә ышандылар, үҙҙәренең киләсәге, үҙ яҙмыштарының хужалары булыу өсөн көрәшә башланылар.

1922 йылда Иҫке-Күл ауылында С.Арсланов инициативаһы буйынса комсомол ойошмаһы ойошторола.уның составына тәүге комсомолецтәр: Д.Солтанов, Г.Ноғоманов, Г.Бәҙретдинов, М.Хажиева, М.Ситдиков, Н.Галиевтар инә. Ячейка комсоргы итеп Нурислам Галиев һайлана.

Һуңыраҡ М.Ситдиков комсомол сафына инә. Иҫке-Исайҙан: Л.Вәлиева, Х.Газизов, Ҡ.Зәйнуллин, Г.Салахова, Ш.Фәхретдиновтар комсомол сафына баҫты. Л.Вәлиеваны комсорг итеп һайлайҙар. Ишморат ауылында ла үҙ ячейкаһы барлыҡҡа килә.аҡрынлап комсомолецтарҙың һаны ишәйә.

1927-1928 йылдарҙа Иҫке - Исай урман промышленность артелен ойоштороу-ул ваҡыттағы мөһим ваҡиғаларҙыңбереһе була, унда иһә Иҫке–Күл ауылында йәшәүселәрҙең бер өлөшө һәм Иҫке-Исай ауылында йәшәүселәрҙең күпселеге инә. Артелдең тәүге председателе итеп Миңниәхмәт Фазлыев, ә уның урынбаҫары һәм производство мөдире итеп Фәтҡулла Зәйнуллин һайлана. Нигеҙҙә артелселәр һалабаш һалыу һәм тимер көрәктәргә һаптар,ағас көрәктәр яһау, йүкә изделиелары етештереү, септә һуғыу,муйыл йыйыу, арба тәгәрмәстәре, арба, сана эшләү менән шөғөлләнәләр.

Был продукцияның ауыл хужалығында ниндәй мәһәмиәткә эйә булыуын әйтеп тороуҙың кәрәге юҡтыр. Сана табаны,туғыны эшләү өсөн ҙур булмаған хужалыҡ йыһазландырылды. 1934 йылда ауылға беренсе донья һуғышы инвалиды Степан Панычин килә. Ул был хужалыҡты күп көсөн һала.

1940йылдарҙа бөтә артель хужалығын–урманға, сырьеға яҡыныраҡ урынға күсерәләр. Парник хужалығы төҙөп ебәрәләр, бында ҙур булмаған халыҡ йәшәгән пункт барлыҡҡа килә.

Күптәр ғаиләһе менән эшләй,улдары аталарынан ошо еңел булмаҡан эшкә өйрәнә. Производство планын уңышлы ңтәйҙәр. Йылын 150-200 тонна һалабаш,1000 арбаға тәғәрмәс, 500 һәм унан да күберәк сана, шул тиклем үк арба әҙерләйҙәр, улар өсөн сана табандары, туғындар эшләнә.

Артелселәр үҙҙәрен кәрәк –яраҡ менән тъәмин, итеп яҡшы ғына йәшәй. Яңы төҙөлгән колхоздар менән ныҡлы бәйләнеш тоталар.

1929 йылда партия, комсомол, совет органдары һәм уҡытыусылар район инициативаһы буйынса колхоздар ойошторалар.

Иҫке-Күл ауылында «Белем» колхозы төҙөлә, тәүҙә хужалыҡ составына 16 кеше инә, уның председателе итеп С.Әхмәҙишин һайлана. Партияның, район комитеты булышлығында колхозға һабан һәм бер иген һуҡтырғыс бүленә.

Был яңы эш булғанлыҡтан бөтәһе лә шыма ғына бара тип әйтеү дөрөҫ булмаҫ ине. Ул саҡта тәртип булмай, кулактар, Ямай менән Хөсәй кеүек бандиттар колхозлашыу хәрәкәте үҫешен шаҡтай тотғарлай.

Хатта был эштә төшөнкөлөк һиҙелә. Өәтәүенә күптәр коллектив хужалыҡты һайламай, иҫкесә, ялғыҙ хужалыҡ менән йәшәүҙе өҫтөн күрҙе.

Район етәкселеге колхозда етәкселек итеүҙе яҡшыртыу буйынса конкрет саралар күреүҙе кәрәк тип тапты һәм Хәйҙәрр Марҙанов хужалыҡ председателе итеп тәғәйенләнә. Ул принципиаль һәм етди кеше була. Уның килеүе менән эштәр яҡшыра башлай. Дисциплина нығый, хәл нормалаша. Колхозсылар икмәк ала башлай.

Колхоз төҙөлөп бер йыл үткәс,халыҡ уның өҫтөнлөгөнә инанды һәм1930-1931 йылдарҙа массовый коллективлашыу башланып китә. Тәүге йылдарҙа раскулачивать итеү буйынса ҙур эш алып барыла, ғаилә материалы, аттар берләштерелә. Складттар булмағанлыҡтан орлоҡтар граждандарҙың ихаталарында һаҡлана, йәмәғәт төҙөлә башлай.

Колхозда 8 баҫыусылыҡ бригадаһы ойошторола, малсылыҡ хужалығы фермаһы асыла.Тиҙҙән тракторҙар, ҡатмарлы иген һуҡтырғыстар ҡайтартыла. С.Шәйхулов, М.Кәримов һәм Ғ.Бәҙертдиновтар тәүгеләрҙән булып тракторға ултырҙылар. Хужалыҡта аҡрынлап ауыл хужалығы техникалары арта башлай.

Хужалыҡта эшләүҙән тыш һәр колхозсыға леспромхозда һәм юл төҙөлөшөндә билдәле бер эш күләме бирелә ине. Һәр колхоз ағзаһы, ирҙәр 45 йәшкә тиклем, Ҡатын-ҡыҙҙар 40 йәшкә тиклем билдәле заданиены үтәргә тиеш булган. Ошо саралар һөҙөмтәһендә сағыштырмаса ҡыҫҡа ғына ваҡытта Кыҙыл Ярҙан Иҫке-Күлгә тиклем шоссе юлы һалына, юл полотнаһы күтәрелә.

Быннан тыш колхозсылар башҡа заданиеларҙы уңышлы үтәп, йыл һайын 9 мең кубометр ағас әҙерләп ташыйҙар, шулай уҡ бөтә ир-егеттәр ҡыш буйына баҫыу эштәре башланғансы леспромхозда эшләй.

1936 йыл. Был йыл колхоз тарихында көсөргәнешле ваҡиғаларға бай булыуы менән инеп ҡала. Пландарҙы үтәүҙә ул йылғы ҡоролоҡ ныҡ тотҡарлыҡҡа мәүерелә, әммә ләкин колхоз алган заданиеһен уңышлы үтәй һәм хужалыҡ эшсәндәренә лә ҙур ярҙам күрһәтә.

1938 йылда колхозға малсылыҡ һәм умартасылыҡ буйынса Бөтә Союз ауыл хужалығы күргәҙмәһендә ҡатнашыу хоҡуғы бирелә. Колхоздан күргәҙмәлә хужалыҡ ветеринары К.Туръянов, агротехник Ғ.Бәҙертдинов һәм сусҡа ҡараусы И.Нурмөхәмәтов ҡатнаша.

Социаль, культура, көнкүреш мәсъәләләре лә иғтибарҙан ситтә ҡалдырылмай. Балалар баҡсалары, сезонлы йәмәғәт туҡланыуы объекттары, клуб төҙөлә. Избачитальня ла була. Үҙешмәкәр сәнғәттә ҡатнашыусылар колхозсылар алдында клубта концерттар,спектаклдәр менән сығыш яһай.

Хужалыҡ үҫә.1939 йылда ауыл магазины асыла. Һуғыш башланғанда 2 умарталыҡ, 40 баш һыйыр була, сусҡасылыҡ фермаһы ныҡ үҫеш ала.

“Белем” колхозы менән бер үк ваҡытта Иҫке-Исай ауылында тағы ла бер коллектив хужалыҡ- “Ҡыҙыл йондоҙ” ойошторола. Уның составына тәүҙә 12 кеше инә.

«Белем», “Ворошилов” исемендәге һәм “Баһау” исемендәге колхоздар бер хужалыҡҡа берләштерелде, әммә эштәр яҡшы яҡҡа үҙгәрмәне. Майҙан ҙурайҙы, хужалыҡтарға контроллек итеү ҡатмарлашты һәм 1965 йылда колхоз айырылды. Яңы “Урал” колхозы шулай барлыҡҡа килде һәм тормош үҙ ағышына инде.

Хисаева Мадина Гафуровна,

библиотекарь Старокулевской сельской библиотеки.

Колхоз рәйестәре:

Зәйнуллин Шәйхәбдулла (1939)

Минһажев Мөсәғит-(1939-1946)

Фаттахов Мансур- (1946-1959)

Марданов Нотфулла(1959-1978)

Бәхтиев Дим(1978-1982)

Халилов Риф3ёт(1982-1994)

Зәйнетдинов Рафи3(1994-2000)

Зәйнуллин Булат(2000- 2002)

Халилов Рифҡәт(2000йыл).